cyanic-selkie/wikianc huggingface dataset:
Faktorisasie
As voorbeeld kan 12 gefaktoriseer word as 4 × 3. Omdat 4 is nie 'n priemgetal is nie, is hierdie nie priemfaktore nie. Twaalf se priemfaktore is 3 × 2 × 2.
Die faktorisering van elke getal is uniek. Omdat dit so moeilik is om die priemfaktore vir groot getalle te bereken, word die tegniek algemeen in kriptografie aangewend.
Hier volg drie standaard faktoriserings:
Jerobeam I
Jerobeam I is die eerste koning van die noordelike koninkryk van Israel na die verdeling van Israel na die dood van koning Salomo. Jerobeam het Samaria die hoofstad van die nuwe koninkryk verklaar. Hy het altesame 22 jaar regeer.
Émilie Dequenne
Émilie Dequenne (gebore 29 Augustus 1981) is 'n Belgiese aktrise.
Pous Sixtus III
Sixtus III was die 44ste pous van die Katolieke Kerk.
Biografie
Pous Sixtus III is 'n Romein van geboorte. Op 31 Julie 432 volg hy Pous Celestinus I op en regeer tot sy dood op 18 Augustus 440. Hy word opgevolg deur Pous Leo I. Die naam ‘Sixtus’ beteken ‘die sesde’ in Latyn, maar die Griekse "Ξυστος" (Xystus) beteken ‘die beskaafde‘.
Pontifikaat
Sixtus het reeds onder die bewind van pouse Zosimus, Bonifatius I en Celestinus I baie invloed gehad. Hy het met Augustinus gekorrespondeer. Hy verdedig die bestuursmag van Rome oor Illiricum teen die biskop van Thessaloniki. Op die plek van die Basilika Liberiana bou hy die Santa Maria Maggiore as herinnering van die konsilie van Efese.
Verering
Sixtus III word as heilige vereer in die Rooms-Katolieke Kerk. Sy feesdag is op 18 Augustus.
Nota
Saamgestel uit die Nederlandse, Engelse, Duitse en Franse wikipedia.
Roger Daltrey
Roger Daltrey (gebore 1 Maart 1944) is 'n Engelse akteur en vervaardiger. Hy is bekend vir sy rolle in die rolprente Lisztomania (1975), Tommy (1975), The Lost Boys (1987), en The Secret of My Succe$s (1987).
Engelse bulldog
Die Bulldog is 'n medium-grootte honderas wat algemeen na verwys word as die Engelse bulldog of Britse bulldog. Ander Bulldog-rasse sluit in die Amerikaanse bulldog, Ou Engelse bulldog (nou uitgesterf), Leavitt Bulldog, Olde English Bulldogge, en die Franse bulldog. Die Bulldog is 'n gespierde, stewige hond met 'n geplooide gesig en 'n kenmerkende ingedrukte neus. Die American Kennel Club (AKC), Die Kennel Club (VK), en die United Kennel Club (UKC) hou toesig oor die teelregisters. Bulldogs is die vierde gewildste suiwerras in die VSA in 2015 volgens die American Kennel Club.
Die Bulldog het 'n jarelange verbintenis met die Britse kultuur, met die BBC wat verklaar het: "vir baie is die Bulldog 'n nasionale ikoon en simboliseer vasberadenheid." Tydens die Tweede Wêreldoorlog het mense die Bulldog dikwels vergelyk met Eerste Minister Winston Churchill en sy weersin in Nazi-Duitsland.
Temperament
Volgens die American Kennel Club (AKC), 'n moet 'n bulldog se gesindheid "gelykmatig en sagkens, vasberade, en moedig wees (nie boos of aggressief), en die houding moet stil en waardig wees. Hierdie eienskappe moet deur sy uitdrukking en gedrag uitstraal".
Manchester United
Manchester United Football Club is 'n Engelse professionele sokkerklub, wat in Old Trafford, Manchester gebaseer is. Hulle speel in die Engelse Premier League. Manchester United is gestig as Newton Heath Lyr Football Club in 1878 en die klub het sy naam verander 1902. In 1910 het die klub verhuis na Old Trafford en is vandag een van die mees suksesvolle klubs in Engelse sokker.
Sapotaceae
Sapotaceae is die melkhout- en stamvrugfamilie wat hoort tot die orde Ericales. Dit is 'n groot familie van tropiese en subtropiese plante en daar kom sewe genera in Suid-Afrika voor. Die meeste spesies is immergroen het melksap in die bas, takke, blare en vrugte - wat aanleiding gee tot die naam 'melkhout'. Die sap van dié familie is nie giftig nie anders as by die families Euphorbiaceae en Apocynaceae. Plante van die familie het enkelvoudige en leeragtige blare. Die blare kan teenoorstaande wees of afwisselend. Die meeste vrugte is heldelkleurig en eetbaar en sommige smaak aangenaam.
Manchester United
Manchester United het die meeste ligatitels (20) van enige Engelse klub, 'n gesamentlike rekord 11 FA Cups, vier League Cup’s, en 'n rekord-twintig FA Community Shields gewen. Die klub het ook drie Europese toernooie (een UEFA Cup Winners 'Cup, een UEFA Super Cup, een Intercontinental Cup) en een FIFA Klub Wêreldbeker gewen. In 1998–1999, het die klub 'n kontinentale trippel, van die Premier League, die FA Cup en die UEFA Champions League gewen.
Sapotaceae
Spesies
Van die Suid-Afrikaanse spesies is:
Manchester United
Manchester United is die derde rykste sokkerklub in die wêreld vir 2011-12, in terme van inkomste, met 'n jaarlikse omset van €395 900 000, en die tweede mees waardevolle sportspan in 2013, ter waarde van $3 165 000 000. Die klub is in Mei 2005 gekoop deur Malcolm Glazer in 'n transaksie wat die waarde van die klub op byna £800 000 000 gestel het. In Augustus 2012 het Manchester United gelys op die New York Aandelebeurs.
Fluweelboswilg
Die fluweelboswilg (Combretum molle) is 'n klein tot middelgroot boom wat uitsprei en het 'n gryserige voorkoms. Dit is inheems aan Suid-Afrika en kom in die Vrystaat, Gauteng, KwaZulu-Natal, Mpumalanga, Noordwes en Limpopo voor. Op die SANBI-rooilys is dit as 'veilig' (LC) gelys. Dit kom noord van die Vaalrivier en in KwaZulu-Natal voor. Dit groei in oop bosveld of in grasland in beskutte rotsagtige plekke. Die liggeel blomme is skerp gegeur en trek insekte aan. Die blare is gewoonlik met kort fluweelagtige hare bedek. In Engels staan die boom bekend as Velvet-leaved bushwillow.
Die boom is ook inheems in: Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Eritrea, Eswatini, Ethiopië, Ghana, Guinee, Guinee-Bissau, Ivoorkus, Jemen, Kameroen, Kenia, Malawi, Mali, Mosambiek, Niger, Nigerië, Rwanda, Saoedi-Arabië, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Tsjad, Republiek die Kongo, Uganda, Zambië en Zimbabwe.
Die boom se FSA-nommer is 537.
Blou-en-goue piesangvis
Die Blou-en-goue piesangvis (Caesio caerulaurea) is 'n vis wat voorkom in die Indiese en Pasifiese area en aan die ooskus van Afrika tot by die Aliwal-bank. In Engels staan die vis bekend as die Blue and gold fusilier.
Voorkoms
Die vis se kop en lyf is blou-groen op die rug en silwer blou aan die onderkant en pens. Daar is 'n goue band met swart rante om vanaf die bokant van die oog tot by die stertvin se basis. Daar is ook 'n donker band in elke lob van die stertvin. Die vis word 35 cm lank.
Habitat
Hulle kom in koraalriwwe voor in water van 10 – 30 m diep. Hulle eet onder andere soöplankton. Hulle vorm groot skole in die dag en kruip weg in die nag in die riwwe.
Eidsvoll
Eidsvoll is 'n munisipaliteit (Noors: kommune) in die Noorse provinsie (fylke) Akershus met 'n oppervlakte van 456 vierkante kilometer en 'n bevolking van 19 916 mense (2008). Die munisipaliteit is na sy administratiewe hoofstad vernoem en grens in die noorde aan Østre Toten en Stange, in die ooste aan Nord-Odal, in die suid-ooste aan Nes, in die suide aan Ullensaker en in die weste aan Nannestad en Hurdal.
Eidsvoll staan vandag veral bekend vir die Noorse Grondwet van die jaar 1814, wat hier op 17 Mei 1814 in die huis van Carsten Anker, Eidsvollbygningen, onderteken is.
Claude Dampier
Claude Dampier (1879 – 1955) was 'n Engelse akteur en skrywer. Hy was bekend vir sy rolle in die rolprente The Adventures of Algy (1925), Boys Will Be Boys (1935), She Knew What She Wanted (1936), en Don't Take It to Heart! (1944).
Arabiese woestyn
Die Arabiese woestyn is in westelike Asië geleë, en strek vanaf Jemen na die Persiese Golf, en vanaf Oman na Jordanië en Irak. Dit is 'n groot wildernis, wat die grootste gedeelte van die Arabiese Skiereiland beslaan, met 'n oppervlak van 2 330 00 km², wat dit die 4de grootste woestyn in die wêreld maak, en is die grootste woestyn in Asië. In die middel van die woestyn is die Rub'al-Khali, een van die grootste aaneenlopende sandgebiede in die wêreld.
Verskeie dierespesies (bv. wildsbokke, gemsbokke en akkedisse) wat aangepas is om in hierdie uiterste woestynklimaat te oorleef, kom hier voor. Hierdie area het ook verskeie kenmerkende soos rooi duine en dryfsand (Engels: quicksand) wat voorkom. Die klimaat is hoofsaaklik droog, en die grootste gedeelte kry ongeveer 100 mm reën per jaar (sommige gedeeltes tot so min as 50 mm per jaar), en die temperatuur wissel tussen baie hoë dagtemperature, en seisoenale vriestemperature snags.
Ekologie en natuurlike hulpbronne
Van die natuurlike hulpbronne wat hier voorkom sluit olie, natuurlike gas, swawel en fosfate in. Die Rub'al-Khali het 'n baie klein plantdiversiteit, met slegs 37 plantspesies (slegs een of twee is endemies), waarvan 20 in die sandgebiede aangeteken is, en 17 spesies wat op die grense van die gebied voorkom. Plantegroei is baie yl, maar eweredig versprei, behalwe vir onderbrekings naby steriele sandduine.
Tipiese plante sluit die volgende in:
Behalwe by die buitenste grense word baie min bome aangetref (gewoonlik Acacia ehrenbergiana en Prosopis cineraria). Ander spesies is 'n houtagtige meerjarige Calligonum comosum en eenjarige kruie soos Danthonia forskallii.
Politieke grense
Die Arabiese woestyn lê hoofsaaklik in Saoedi-Arabië, maar strek oor die grense na omliggende lande soos Egipte, suidelike Irak, en suidelike Soedan.
Nade Dieu
Nade Dieu (gebore 2 Augustus 1973) is 'n Belgiese aktrise.
Brook Kerr
Brook Kerr (gebore 21 November 1973) is 'n Amerikaanse aktrise. Sy is bekend vir haar rolle in die rolprent Prank (2000) en in die televisiereekse Passions (1999), True Blood (2008), en Westworld (2016).
Sedekia
Sedekia was die twintigste koning van die koninkryk van Juda en het vir 11 jaar regeer. Hy is uit die familie van koning Dawid. Hy was die seun van koning Jojakim en broer van koning Jojagin. Hy het op die ouderdom van 21 koning geword en is in 586 v.C. deur koning Nebukadnesar in ballingskap weggevoer. Die Babiloniërs het sy kinders in sy teenwoordigheid doodgemaak en daarna sy oë uitgesteek. Hy is in bronskettings in ballingskap weggevoer.
Coetzee
Coetzee of Coetsee is 'n Afrikaanse van wat algemeen in Suid-Afrika onder Afrikaners voorkom. Die stamvader van hierdie van in Suid-Afrika was Dirk Coetsee (gebore 1655), wat in 1679 by die Kaap aangeland het. Hy woon vir vier jare aan die Kaap toe hy na Stellenbosch verhuis. Hy was na 1685 in kerklike bediening, eers as diaken en later as ouderling, en na 1687 sit hy in die kollege van heemrade. In 1706 word hy kaptein van die Stellenbosch-infanterie. In 1682 versoek hy en kry van Simon van der Stel eiendom wat later as Coetsenburg bekend sou staan, geleë digby die dorp Stellenbosch. Ook het hy 'n stuk bouland in Jan Jonker's Hoek, onder die groot berg, genaamd Assagai Bosch. Hy was getroud met Sara van der Schulp.
Bedfordbroodboom
Die Bedfordbroodboom (Encephalartos cycadifolius) is 'n spesie van die genus Encephalartos. Die boom is endemies aan die Oos-Kaap waar dit in die Winterberge in die Bedford- en Cradock-omgewings voorkom. Soos ander broodbome is hulle eenslagtig: die manlike en vroulike plante is afsonderlike eksemplare.
Jojagin
Jojagin was die negentiende koning van die koninkryk van Juda en het vir slegs 3 maande regeer voordat hy deur die Babiloniërs in ballingskap weggevoer is. Hy is uit die familie van koning Dawid en seun van koning Jojakim (Eljakim). Hy het koning geword op die ouderdom van 18. Tydens sy ballingskap is hy begenadig en het hy 'n hoër status as die ander konings geniet. Hy is deur sy broer Sedekia opgevolg.
Bedfordbroodboom
Die plant se FSA-nommer is 14.14. In Engels staan hierdie broodboom as die Bedford cycad bekend.
Reusewolf
Die reusewolf, of Canis dirus, is ’n uitgestorwe soogdier van die genus Canis. Hulle was min of meer so groot soos die huidige gryswolf, maar stewiger gebou. Hulle het in Noord-Amerika ontstaan en het later na Suid-Amerika versprei. Hulle het na aan die einde van die Pleistoseen-epog in die Amerikas uitgesterf.
Beskrywing
duimnael|links|340px|’n Kunstenaarsvoorstelling van twee moontlike voorkomste van die reusewolf, die een links geskoei op ’n Noord-Amerikaanse wolf en die een regs op ’n minder moontlike weergawe van ’n Suid-Amerikaanse wolf.
Die reusewolf was sowat 1,5 m lank en het tussen 50 en 79 kg geweeg, en dit was dus die grootste spesie in die genus. Die meeste tandgroottes toon geen teken van geslagsdimorfie nie, nes in die meeste Hondagtiges.
Gedrag en habitat
duimnael|160px|’n Skelet van Canis dirus. Reusewolwe is deel van dieselfde karnivoorgilde as die kleiner grys- en prêriewolf. Hulle het ’n sterk byt gehad waarmee hulle hul prooi stewig kon vashou. Van hul groot liggaam kan afgelei word dat hulle groot diere gejag het en in troppe gehou het.
Lys van Europese atletiekrekords
Die artikel bevat 'n lys van atletiekrekords in Europa:
Mans (opelug)
Tabel met Europese atletiekrekords vir mans:
Dames (opelug)
Tabel met Europese atletiekrekords vir vroue:
Witmelkhout
Die Witmelkhout (Sideroxylon inerme) is 'n struik of 'n boom wat in Suid-Afrika voorkom in 'n strook langs die kus vanaf die Kaapse Skiereiland tot by Mosambiek en is inheems in die Wes-Kaap, die Oos-Kaap, KwaZulu-Natal, Limpopo en Mpumalanga. Buite Suid-Afrika is die boom inheems in Aldabra, Comore-eilande, Eswatini, Kenia, Mosambiek en eilande, Somalië, Tanzanië en Zimbabwe.
Die bome is blaarryk en groei meestal naby die see. Die vrugte is vlesig, persswart en sowat 1.2 cm in deursnee. Hulle is eetbaar maar nie almal is smaaklik nie. Die bome leef lank. Bekende Witmelkhoutbome is die "Poskantoorboom" in Mosselbaai, die "Fingo" boom in Peddie en die "Verdragsboom" in Woodstock.
Die spesie het drie subspesies:
Brusselse Hoofstedelike Gewes
Die Brusselse Hoofstedelike Gewes of die Gewes Brussel-Hoofstad (Nederlands: Brussels Hoofdstedelijk Gewest, Frans: Région de Bruxelles-Capitale, Duits: Region Brüssel-Hauptstadt) is een van die drie Belgiese geweste. Die gewes het 'n bevolking van sowat 1.2 miljoen (soos op 1 Januarie 2022) en 'n oppervlakte van 162 km². Die hoofstad is Brussel. Die amptelike tale is Frans en Nederlands. Die gewes het nie provinsies nie en word omgewe deur die provinsie Vlaams-Brabant van die Vlaamse Gewes.
In die suidooste van die Brusselse Hoofstedelike Gewes lê die Zoniënwoud (Frans: Forêt de Soignes), 'n uitgestrekte en oue bos.
Parlement van die Brusselse Hoofstedelike Gewes
Die Brusselse Parlement fungeer as die wetgewende liggaam van die Hoofstedelike Gewes. Ten opsigte van bevoegdhede wat onder die Gewes se bevoegdhede val, berei afgevaardigdes wette voor, en debatteer en stem daaroor. Die Brusselse parlement keur die gewestelike begroting goed en oefen die beheer oor die regering van die Hoofstedelike Gewes uit. So kan 'n mosie van wantroue teen ministers en staatssekretarisse ingestel word.
Die parlement het 89 lede wat in 'n algemene verkiesing vir 'n ampstermyn van vyf jaar deur alle Belgiese volwassenes gekies word wat in een van die miunisipaliteite van die Brusselse Hoofstedelike Gewes woonagtig is. Die afgevaardigdes is volgens taal in twee groepe verdeel en word volgens proporsionele kandidatelyste verkies: 72 afgevaardigdes deur Franssprekende en 17 deur Nederlandssprekende kiesers.
Die lede van die regering word net soos die staatssekretarisse deur die parlement verkies. Hulle moet self afgevaardigdes wees en word ná hul verkiesing deur hul opvolgers op die kandidatelys as afgevaardigdes vervang.
Bevoegdhede
Net soos die Vlaamse en Waalse Geweste het die Brusselse Hoofstedelike Gewes bevoegdhede ten opsigte van
Administratiewe arrondissement
Die Brusselse Hoofstedelike Gewes het slegs een administratiewe arrondissement:
Munisipaliteite
Die Brusselse Hoofstedelike Gewes bestaan uit negentien munisipaliteite:
Geelrug-piesangvis
Die Geelrug-piesangvis (Caesio xanthonota) is 'n vis wat voorkom in die Stille Oseaan en in die Indiese Oseaan aan die ooskus van Afrika van Somalië tot by Durban. In Engels staan die vis bekend as die Yellowback fusilier.
Habitat
Die vis kom voor in koraalriwwe van 10 – 30 m water.
Edward Mulhare
Edward Mulhare (8 April 1923 – 24 Mei 1997) was 'n Amerikaanse akteur. Hy was bekend vir sy rolle in die rolprent Our Man Flint (1966) en in die televisiereekse The Ghost & Mrs. Muir (1968) en Knight Rider (1982).
Foyle
Die Foyle is gewild by watersportentoesiaste. 'n Aantal sportverenigings, wat kanovaart, seil- en roeisport beoefen, is langs die rivierloop gestig, terwyl 'n vasmeerplek vir bote en kleiner jagte, Foyle Port, langs in die middestad van Derry, net buite die kantore van die stadsraad, aangelê is. In die somermaande is waterski en jetski gewild.
Pretoria-wegholtreinongeluk van 2010
'n Treinongeluk in Pretoria het op 21 April 2010 plaasgevind toe treinwaens vir 19 km weggehardloop het vanaf Centurionstasie en verderaan ontspoor het by Pretoriastasie. Drie mense is dood en sewe is ernstig beseer.
Geskiedenis
Op 21 April 2010 was 'n luukse toeristetrein wat deur Rovos Rail bedryf word, by die Centurionstasie waar die elektriese lokomotief omgeruil word vir 'n Klas 25NC 4-8-4 stoomlokomotief. Tydens die oorskakeling het die passasierswaens vir 19 km (12 myl) buite beheer geloop totdat hulle by Pretoria gewelddadig ontspoor het. Die ongeluk het buite die Bloutreindepot plaasgevind. Daar was 59 passasiers en dertig treinpersoneel aan boord van die waens. Drie van die treinpersoneel is dood, en ongeveer R15 000 000 (£ 1 338,000) se skade is aan die waens aangerig.
Ondersoek
Die Suid-Afrikaanse owerhede het 'n raad van ondersoek ingestel. Metrorail en die Suid-Afrikaanse spoorwegveiligheidsreguleerder was in die raad van ondersoek verteenwoordig. 'n Aanvanklike beoordeling van die oorsaak van die ongeluk was dat die ongekoppelde waens onvoldoende remkrag gehad het om die weghol te voorkom. Na verneem word, was die handremme op die waens nie aangewend nie. Aangesien die trein nie gelyk gestaan het nie, moes skotte ook onder die wiele van die waens geplaas word, wat nie gedoen is nie.
Bette Davis
Ruth Elizabeth "Bette" Davis (5 April 1908 – 6 Oktober 1989) was ’n Amerikaanse aktrise van die silwerdoek, teater en televisie. Sy word beskou as een van die grootste aktrise in die geskiedenis van Hollywood, en is bekend daarvoor dat sy bereid was om onsimpatieke, siniese karakters te vertolk. Sy het positiewe kritiek ontvang vir haar spel in verskeie genres, van moderne misdaaddramas tot historiese en periodeprente, en soms selfs komedies. Haar grootste sukses het sy egter in romantiese dramas behaal.
Davis was die eerste vroulike president van die Academy of Motion Picture Arts and Sciences en het die Oscar twee keer gewen. Sy was die eerste mens wat 10 Oscar-benoemings vir toneelspel gekry het en was die eerste vrou wat ’n prys van die American Film Institute gekry het vir haar lewenslange bydrae.
Haar loopbaan het verskeie insinkings beleef en sy het erken haar sukses was dikwels ten koste van haar persoonlike verhoudings. Sy was vier keer getroud; sy het drie keer geskei en een man aan die dood afgestaan. Sy het haar kinders as ’n enkelouer grootgemaak.
Haar laaste jare is gekenmerk deur ’n lang tydperk van siekte, maar sy het aanhou toneelspeel tot kort voor haar dood aan borskanker – sy het meer as 100 rolprent-, teater- en TV-rolle agter haar naam.
In 1999 is sy tweede geplaas op die AFI se lys van die grootste aktrises van die klassieke Hollywoodse rolprentwese.
Loopbaan
Nadat Davis in Broadway-toneelstukke verskyn het, het sy in 1930 na Hollywood getrek, maar haar eerste prente was onsuksesvol. Sy het in 1932 by Warner Bros. aangesluit en haar loopbaan gevestig met verskeie rolle waarvoor sy lof ingepalm het. In 1937 het sy probeer om die kontrak te beëindig en hoewel sy ’n hofsaak verloor het wat baie publisiteit gekry het, was dit die begin van die suksesvolste tydperk van haar loopbaan.
Tot die laat 1940's was sy een van Amerika se gewildste hoofaktrises, bekend vir haar kragtige en intense styl. Sy het die reputasie gekry as ’n perfeksionis wat gereeld konfrontasies met uitvoerende beamptes, regisseurs en medespelers gehad het. Haar reguit persoonlikheid, afgebete stem en alomteenwoordige sigaret het bygedra tot haar kenmerkende persona.
All This and Heaven Too (1940) was finansieel haar suksesvolste prent tot op daardie tydstip, hoewel The Letter (ook 1940) deur The Hollywood Reporter beskou is as "een van die beste rolprente van die jaar" en Davis groot lof gekry het vir haar vertolking van ’n owerspelige moordenares.
Ander prente waarin sy in dié dekade verskyn het, sluit in Now, Voyager (1942); Watch on the Rhine, Thank Your Lucky Stars en Old Acquaintance (1943); Hollywood Canteen (1944); The Corn Is Green (1945); en A Stolen Life (1946). Laasgenoemde het swak resensies gekry, maar dit was finansieel een van haar suksesvolste flieks.
Possessed (1947) is gemaak met Davis in gedagte, maar sy het swanger geraak en haar rol is vertolk deur Joan Crawford, wat ’n Oscar-benoeming gekry het. Ná haar terugkeer tot die silwerdoek is sy ’n rol in The African Queen (1951) aangebied. Toe sy hoor dit gaan in Afrika geskiet word, het sy dit van die hand gewys. Katharine Hepburn het die rol vertolk en is ook vir ’n Oscar benoem. Davis is ook ’n rol in die tronkdrama Women Without Men aangebied, maar sy het dit duidelik gemaak sy sal nie in ’n "dyke movie" speel nie. Die prent is as Caged (1950) verfilm en Eleanor Parker, wat een van die hoofrolle vertolk het, is weer eens vir ’n Oscar benoem.
Die verfilming van die 1948-prent Winter Meeting het met groot drama gepaardgegaan, onder meer omdat Davis gehoor het die regisseur gebruik "sagter" beligting om haar ouderdom te verbloem, asook weens ’n wantroue in die prent se hoofakteur, James Davis, en ’n ontevredenheid oor veranderings en snywerk aan die prent. Dit was ’n mislukking by die loket en die ateljee het byna ’n miljoen dollar verloor.
Ook met die maak van June Bride (1948) en Beyond the Forest (1949) was daar onmin. Een resensent het laasgenoemde prent beskryf as "’n ongelukkige finale vir haar briljante loopbaan".
duimnael|240px|Davis is vir ’n Oscar benoem vir haar rol as die waansinnige Baby Jane Hudson in What Ever Happened to Baby Jane?
In 1950 is Davis die rol van die ouer wordende teateraktrise Margo Channing in All About Eve (1950) aangebied. Sy het van die draaiboek gehou en die rol aanvaar. Die regisseur was vol lof vir Davis en sy het goeie resensies en ’n Oscar-benoeming gekry. Sy het ook die prys vir beste aktrise op die Cannes-rolprentfees en die New York en San Francisco Film Critics Circle Award vir haar spel gewen. Min van haar ander prente in die 1950's was egter suksesvol en haar spel is dikwels gekritiseer.
In 1962 was sy in die riller What Ever Happened to Baby Jane? Sy het vermoed dit gaan ’n sukses wees en het ’n ooreenkoms aangegaan waarvolgens sy 10 persent van die wêreldwye wins bykomend tot haar salaris kry. Die fliek, ook met Joan Crawford, was een van die jaar se grootste suksesse. Spanning op die stel en opmerkings deur die twee aktrises oor mekaar ná die tyd het tot ’n lewenslange vyandskap tussen hulle gelei. Toe Davis vir ’n Oscar benoem word, het Crawford die ander benoemdes (wat nie die seremonie kon bywoon nie) gekontak en aangebied om die prys namens hulle te ontvang as hulle sou wen. Dit is presies wat gebeur het toe Anne Bancroft as die wenner aangekondig word: Crawford het die prys namens Bancroft in ontvangs geneem.
Ná ’n paar ander prente het Davis se loopbaan weer ’n insinking beleef. Die meeste van haar rolle hierma was in TV-produksies. Sy het ’n Emmy gewen vir Strangers: The Story of a Mother and Daughter (1979) en is benoem vir haar spel in White Mama (1980) en Little Gloria... Happy at Last (1982). Sy het ook byspelerrolle gehad in twee Disney-prente, Return from Witch Mountain (1978) en The Watcher in the Woods (1980).
Siekte, konflik en die dood
duimnael|links|Davis en oudpresident [[Ronald Reagan (haar medester in 1939 se Dark Victory) afgeneem in 1987, twee jaar voor haar dood.]]
In 1983, nadat filmwerk aan die loodsepisode van die TV-reeks Hotel voltooi is, is borskanker by Davis gediagnoseer en het sy ’n mastektomie ondergaan. Binne die twee weke daarna het sy vier beroertes gehad wat ’n verlamming aan die linkerkant van haar gesig en in haar linkerarm tot gevolg gehad het. Haar spraak is ook aangetas. Ná ’n lang tydperk van terapie het sy gedeeltelik van die verlamming herstel. Sy het nog tot laat in haar lewe 100 sigarette per dag gerook.
In dié tyd het haar verhouding met haar dogter B.D. Hyman versuur nadat Hyman ’n wedergebore Christen geword het en wou hê Davis moes haar voorbeeld volg. Nadat haar gesondheid gestabiliseer het, het sy na Londen gereis vir werk aan die Agatha Christie-raaiselprent Murder with Mirrors (1985). Met haar terugkeer het sy gehoor Hyman het haar memoires, My Mother's Keeper, gepubliseer waarin sy ’n moeilike verhouding tussen ma en dogter beskryf, en tonele uitbeeld van Davis se oorheersende en dronk gedrag. Verskeie van Davis se vriende het gesê Hyman se beskrywings is nie akkuraat nie en ’n 60 Minutes-onderhoud met haar is weer gebeeldsend waarin sy ’n paar jaar tevore Davis se talente as moeder geprys en gesê het sy het baie van Davis se beginsels toegepas in die opvoeding van haar eie kinders. Ook Davis se eksman Gary Merrill het haar verdedig en haar aangenome seun, Michael Merrill, het daarna kontak met Hyman verbreek. Davis het haar ook onterf.
Laura Ann Kesling
Laura Ann Kesling (gebore 25 Februarie 2000) is 'n Amerikaanse aktrise. Sy is bekend vir haar rolle in die rolprente Bedtime Stories (2008) en Wiener Dog Nationals (2013), en in die televisiereekse How I Met Your Mother (2005) en The Middle (2009).
Boomrivier (spruit in Namibië)
Die Boomrivier is 'n spruit wat in die Richtersveld in die suide van Namibië vloei. Dit is 'n regtersytak van die Oranjerivier.
Boesmansrivierbroodboom
Die plant se FSA-nommer is 14.18. In Engels staan die broodboom as die Bushman`s River cycad bekend.
Kommunikasiepatologiegebou UP
Die Department Openbare Werke het in die 1930's vir die Duitse emigrant WH Fleischmann opdrag gegee om 'n gebou, wat die Weerburo kon huisves, te ontwerp. In 1963 het die regering hierdie gebou aan die Universiteit van Pretoria geskenk en in 1965 het die Departement Kommunikasiepatologie dit in gebruik geneem. Die ontwerp van die gebou toon ’n sterk internasionale invloed met elemente van die Duitse Bauhaus-styl.
Jojakim
Jojakim was die agttiende koning van die koninkryk van Juda en het vir 11 jaar regeer. Hy was uit die familie van koning Dawid en broer van koning Joahas. Sy naam was eintlik Eljakim, maar hy het sy naam na Jojakim verander. Hy is in 597 v.C. deur koning Nebukadnesar van Babilonië in ballingskap weggevoer. Hy is deur sy seun Jojagin opgevolg.
Suid-Afrikaanse Vloot
Die Suid-Afrikaanse Vloot is die vlootkomponent van die Suid-Afrikaanse Nasionale Weermag en van sy voorganger die Suid-Afrikaanse Weermag.
Geskiedenis van die Suid-Afrikaanse Vloot
Die eerste stap in Suid-Afrika tot die skepping van 'n vloot het begin in 1885 toe die Natal Naval Volunteers in Durban gestig is deur die Natalse Koloniale Regering. In 1905 is die Royal Naval Volunteer Reserve in Kaapstad gestig. Gedurende 1913 het die twee saamgesmelt in 'n Suid-Afrikaanse gedeelte van die Britse Vloot. Dit het diens gedoen tydens die Eerste Wêreldoorlog.
Suid-Afrika se eerste Staandemagvloot, die SA Seediens, is op 1 April 1922 tot stand gebring, en drie skepe is aangekoop, naamlik die hidrografiese opmetingskip HMSAS Protea en twee mynveetreilers, die HMSAS Sonneblom en die HMSAS Immortelle. (HMSAS = His Majesty's South African Ship). Die SA Seediens (van 1942 af die SA Seemag en sedert 1948 die SA Vloot) het oor die jare gegroei, veral gedurende die Tweede Wêreldoorlog.
In 1922 het die Suid-Afrikaanse Vloot tot stand gekom. Sy oorspronklike skepe was die HMS Protea, Immortelle en Sonneblom, geskenk deur die Britse Admiraliteit. Later is die opleidingsvaartuig die Generaal Botha gekoop om meer geriewe daar te stel.
Weens ekonomiese redes is die Suid-Afrikaanse Vloot in 1934 tot niet gemaak. Eers in 1939 is die Suid-Afrikaanse Seeweermag onder die bedreiging van die Tweede Wêreldoorlog gestig. In 1942 smelt dit saam met die Royal Naval Volunteer Reserve en staan bekend as die Suid-Afrikaanse Vlootdiens. Die Seeweermag was ook hier ingesluit. Hulle het diens gedoen in die Middellandse See tydens die Tweede Wêreldoorlog.
Na afloop van die Tweede Wêreldoorlog het die Suid-Afrikaanse Vlootdiens die Suid-Afrikaanse Vloot geword. Simonstad is in 1957 oorgeneem deur die Unie van Suid-Afrika en korvette en fregatte is aangekoop.
Die Vloot was geskok toe die Sowjetunie-spioen, Dieter Gerhardt, verbonde aan die vloot, in 1983 ontmasker word deur die Federal Bureau of Investigation (FBI).
Skepe van die Suid-Afrikaanse Vloot
Die meeste skepe wat die Vloot gebruik het van die tyd af tot in die vroeë sestigerjare, was van Britse afkoms. In 1944 het die SA Seemag drie duikbootjagfregatte van die Loch-klas in ontvangs geneem, naamlik die (later SAS) Good Hope, Natal en Transvaal. In 1950 en 1952 het die SA Vloot die Britse torpedojaers HMS Wessex en HMS Whelp oorgeneem en hulle herdoop tot onderskeidelik SAS Jan van Riebeeck en SAS Simon van der Stel.
'n Skip van dieselfde klas, HMS Wrangler, wat egter in 1951 tot ’n vinnige fregat omgebou is, is deur die Vloot aangekoop en in 1956 as die SAS Vrystaat weer in diens gestel. Drie fregatte van die Rothesay-klas (later die President-klas genoem) is in die sestigerjare ingevolge die Simonstad-ooreenkoms (1955) in Brittanje gebou. Hierdie drie skepe van 2250 ton, die SAS President Kruger, die SAS President Steyn en die SAS President Pretorius, met hul wapentuig (duikbootjagmortiere, twee 4,5-dm- meerdoelige kanonne, Bofors-lugafweerkanonne, verfynde duikbootopsporingsapparaat), Westland Wasp-duikbootjaghelikopters, en ’n snelheid van 30 knope, het Suid-Afrika se seemag aansienlik versterk.
Charles Dance
Charles Dance (gebore 10 Oktober 1946) is 'n Engelse akteur, vervaardiger, en regisseur. Hy is bekend vir sy rolle in die rolprente Gosford Park (2001), The Imitation Game (2014), en Pride and Prejudice and Zombies (2016), en in die televisiereeks Game of Thrones (2011).
Suid-Afrikaanse Vloot
Skepe van die Suid-Afrikaanse Vloot
Die skepe, wat destyds ongeveer R10 000 000 elk gekos het, is voortdurend met moderne toerusting hertoegerus. Die SAS President Steyn is net na 1980 aan diens onttrek. Die SAS President Kruger, die vlagskip van die Suid-Afrikaanse Vloot, het in die vroeë oggendure van 18 Februarie 1982 sowat 80 seemyl (ongeveer 150 km) suidwes van Kaappunt gesink kort nadat dit tydens 'n see-oefening in 'n botsing met die aanvullingskip SAS Tafelberg betrokke was. Dit was die grootste vredestydse seeramp in die geskiedenis van die SA Vloot. Sestien bemanningslede van die SAS President Kruger het omgekom. Fregatte van die President-klas dra normaalweg 'n bemanning van 203, waarvan 13 offisiere is.
Sedert 1970 het die SA Vloot ook 'n duikboottak wat oor drie Daphné-klas duikbote, naamlik die SAS Maria van Riebeeck, die SAS Emily Hobhouse en die SAS Johanna van der Merwe, beskik. Die Daphné-klas se primêre doel is die jag van vyandelike duikbote. Die duikboot verplaas 1 040 ton onder water en het diesel-elektriese aandrywing. Dit vaar onder water teen 13 knope, en op die oppervlak teen 16 knope. Die bewapening bestaan uit 12 torpedobuise en die bemanning is saamgestel uit 6 offisiere en 44 manskappe.
Die duikbootflottielje het die SAS Hugo Biermann as walbasis. In 1980 is die aanvalsvaartuigflottielje (met SAS Scorpion as basis) in diens gestel met 6 missieldraende aanvalsvaartuie. Dit is vinnige en dodelike skepe, elk bewapen met geleide oppervlak-tot oppervlakmissiele, twee 76-mm-kanonne en kleiner kortafstandkanonne. Die skepe, wat in Durban gebou is, is na vorige Ministers van Verdediging vernoem naamlik: SAS Jan Smuts, SAS Frederic Cresswell, SAS Oswald Pirow, SAS Frans Erasmus, SAS Jim Fouche en SAS P.W. Botha.
Die bemanning bestaan uit 6 offisiere en 34 manskappe. Die primêre rol van die mynveërs en -jagters is om die toegangsvaarwater van bepaalde hawens vry te hou van seemyne. Die flottielje bestaan uit die mynveërs Durban, East London, Johannesburg, Kimberley, Walvisbaai, Windhoek, Pretoria en Kaapstad, en die mynjagters Port Elizabeth en Mosselbaai. SAS Chapman is die flottielje se walbasis. Die kleinste oorlogskepe van die SA Vloot is 4 seeweerbote, die SAS Oosterland, die SAS Gelderland, die SAS Nautilus en die SAS Reijger. Hul primêre rol is die opsporing en uitwissing van duikbote in die toegangsvaarwater van Suid-Afrikaans beheerde hawens. Die vaartuie is net meer as 35 m lank en verplaas 120 ton.
Hulle is bewapen met sonar en dieptebomme vir die duikbootjagrol en kan hulle verdedig met 'n 40-mm-lugafweerkanon. Die seeweerboot word deur twee dieselenjins aangedryf waarmee dit teen 12 knope kan vaar. Die bemanning bestaan uit 3 offisiere en 24 manskappe. Die SAS Protea en die SAS Haerlem ('n omgeboude seeweerboot) is die twee skepe van die Vloot se opmetingsdiens. Die SAS Protea is uitstekend toegerus vir opmetings vir kartografiese doeleindes: ’n kaartkamer, 'n tekenkamer, ’n fotografie-afdeling en twee laboratoriums. Voorsiening is gemaak vir die gerief en ontspanning van die bemanning wanneer lang opmetingsvaarte onderneem word: ’n biblioteek, 'n kantien, 'n bioskoopsaal en 'n hospitaal.
Die SAS Protea het 'n verplasing van 2750 ton, vier dieselenjins, en is hoogs maneuvreerbaar met sy veranderbare steekskroef en boegskroef. Die skip se topsnelheid is 17 knope en die bemanning bestaan uit 12 offisiere en 104 manskappe. 'n Sperboomvaartuig, die SAS Somerset, word gebruik om in die hawemond versperrings met nette te lê teen duikbote. Die SAS Somerset behoort tot die Bar-klas en is in 1942 voltooi. Die bemanning bestaan uit 32 lede (offisiere en manskappe).
Die SAS Fleur is die Vloot se torpedoherwinningsvaartuig en diepduikwagskip. Die skip verplaas 264 ton en het 'n bemanning van vier offisiere en 18 manskappe. Die SAS Fleur herwin oefentorpedo's wat deur duikbote afgevuur is en dien ook, met 'n duikklok aan boord, as diepduikwagskip. Met sy twee dieselenjins behaal die skip 15 knope. Die SAS Tafelberg is 'n aanvullingskip wat ter see brandstof, water en droë rantsoene aan die groter oorlogskepe verskaf.
Hierdie ondersteuning beteken dat die skepe langer ter see kan optree. Die bevoorradingskip verplaas 18 430 ton en het 'n helikoptervliegdek. Die dieselenjins stel dit in staat om 16 knope te behaal. Die bemanning is saamgestel uit 8 offisiere en 92 manskappe. Die Mariniersbrigade van die SA Vloot se primêre rol is die beskerming van die hawens en hawe-installasies. Hulle tree op met kragtige, klein, bewapende hawebeskermingsbote. Die mariniers doen ook op land diens in die operasionele gebiede.
Duikbote
Die Suid-Afrikaanse Vloot het gedurende die vroeë sewentiger jare hulle eerste drie Daphné-klas duikbote by Frankryk aangekoop met diesel/elektriese aandrywing. Die duikbote was: Al drie hierdie duikbote is uit diens gestel.
Die volgende duikbote in die Heldin-klas is later aangekoop:
SAS = Suid-Afrikaanse Skip.
Cliff Arquette
Cliff Arquette (27 Desember 1905 – 23 September 1974) was 'n Amerikaanse akteur en skrywer. Hy was bekend vir sy rolle in die rolprent Charlie Weaver and the John Deere Show (1964) en in die televisiereekse Dragnet (1951), The Dennis Day Show (1952), en The Charlie Weaver Show (1959).
Wangsermeer
Die Wangsermeer (Duits: Wangsersee) is 'n bergmeer in die Switserse Kanton St. Gallen suidwes van die munisipaliteit Vilters-Wangs. Die klein meer is geleë bo Wangs noordoos van die bergspits Pizol op 2 206 meter bo seevlak, digby die Pizolhütte, die bergstasie van die Wangser Pizolbahn. Die 5-mere-staproete lei by hom verby.
Megan Ketch
Megan Ketch is 'n Amerikaanse aktrise, skryfster, en vervaardiger. Sy is bekend vir haar rolle in die rolprent The Big Wedding (2013) en in die televisiereekse The Good Wife (2009), Under the Dome (2013), en American Gothic (2016).
Kusrooimelkhout
Die Kusrooimelkhout (Mimusops caffra) is 'n boom wat aan die Suid-Afrikaanse kus voorkom vanaf Port Alfred, noordwaarts deur KwaZulu-Natal tot by Mosambiek se suidergrens. Die spesie speel 'n belangrike rol in die duineplantegroei en wel in die konsolidering van die sandduine. Hul staan ook bekend as die 'lopende boom' omrede wanneer hul deur winde omgewaai word die takke net daar wortelskiet waar dit aan die grond raak en die boom neem dus 'n nuwe posisie in.
Virginie Efira
Virginie Efira (gebore 5 Mei 1977) is 'n Belgiese aktrise, skryfster, en vervaardiger.
Kusrooimelkhout
Beskrywing
Mimusops caffra is 'n klein tot medium grootte boom. Die stam is tot 50 cm in deursnee, dikwels knoetserig of gedraai met donkergrys bas wat in die lengte geplooid is. Hierdie bome bereik 15 m tot 25 m in hoogte, maar is korter aan die seekant van duine waar hulle selde meer as 5 m hoog word en waar die blare onder die gedurige soutsproei en seewinde ly. Dit kan dominant wees in beskutte duinbos agter die kussone, waar dit 20 m in hoogte kan bereik maar 'n paar met beskerming teen die soutwind in woude ontwikkel krone so hoog as 30 meter.
Die blare is alternatief, hard en leeragtig met afgeronde of stomp punte. Ouer blare is blou-groen bo en ligter aan die onderkant. Jong blare is liggroen.
Die romerige-wit ster-agtige blomme is 10–20 mm in deursnee en kom voor in klein trosse in die blaaroksels.
Die vrugte word ongeveer 15–20 mm lank en is vet, rond tot ovaal, rooi of oranje-rooi wanneer dit ryp is, met 'n soet styselagtige pulp en met 'n enkele ovaal, blinkbruin of swarterige saad.
Joahas
Joahas was die sewentiende koning van die koninkryk van Juda en het 3 maande regeer. Hy was uit die familie van koning Dawid en seun van koning Josia. Hy het op die ouderdom van 23 jaar koning geword. Die koning van Egipte het hom as koning onthef en sy broer in sy plek as koning aangestel. Hy is deur sy broer Jojakim opgevolg.
Leeds Corn Exchange
Leeds Corn Exchange is 'n Victoriaanse sakegebou in die middestad van Leeds, Wes-Yorkshire, Engeland wat deur die argitek Cuthbert Brodrick (1821–1905) ontwerp en in 1864 voltooi is. Die gebou, wat onder die mooiste voorbeelde van Victoriaanse boukuns in die Verenigde Koninkryk gereken word, het oorspronklik as graanbeurs gedien, maar is in die 1980's omgeskep in 'n winkelsentrum. Dit is een van slegs drie Victoriaanse graanbeurse wat deesdae steeds vir handelsdoeleindes gebruik word.
Geskiedenis
Die geskiedenis van formele graanhandel in Leeds strek terug tot in die 17de eeu. Die destydse graanmark was aan die bopunt van Briggate, tussen Market Cross en New Street (tans New Briggate), geleë. Die groeiende handel het die bou van 'n nuwe graanbeurs noodsaaklik gemaak, maar ook die gebou het teen die middel van die 19de eeu geblyk om te klein te wees.
In 1860 is die voorstel gemaak om 'n nuwe graanbeurs op te rig waarvoor die Skotse Edinburgh Corn Exchange as voorbeeld sou dien. Die Edinburgse graanbeurs het oor 'n groot sentrale ruimte beskik waar graanboere en -handelaars hul transaksies kon sluit. Brodrick se ontwerp vir Leeds het voorsiening gemaak vir 'n soortgelyke sentrale ruimte wat deur 56 kantore omring is. Toegang tot die kantore is verleen deur booggange waarvan sommige na die interieur en ander na buite gelei het. Graanvoorrade is in die gebou se kelder gestoor. 'n Tyd lank het die beurs ook as hoofkwartier vir Leeds se brandweer gedien.
Die ovale vorm van Leeds se graanbeurs is geïnspireer deur die Romeinse Colosseum, terwyl 'n ander antieke Romeinse gebou, die Panteon, as voorbeeld vir die groot elliptiese koepeldak gedien het.
Amon
Amon was die vyftiende koning van die koninkryk van Juda en het 2 jaar regeer. Hy was uit die familie van koning Dawid en die seun van koning Manasse. Hy is in 'n politieke sameswering deur sy amptenare gedood en deur sy seun Josia opgevolg.
Nuabrivier
Die Nuabrivier is 'n rivier wat in die Richtersveld in die suide van Namibië vloei. Dit is 'n regtersytak van die Oranjerivier.
Jack Mullaney
Jack Mullaney (18 September 1929 – 27 Junie 1982) was 'n Amerikaanse akteur. Hy was bekend vir sy rolle in die rolprente The Absent Minded Professor (1961), Dr. Goldfoot and the Bikini Machine (1965), Tickle Me (1965), en Little Big Man (1970).
Eric Stoltz
Eric Stoltz (gebore 30 September 1961) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Mask (1985), Pulp Fiction (1994), The Prophecy (1995), en The Butterfly Effect (2004).
Boraginaceae
Boraginaceae is die heliotroop-familie wat tans nog nie geklassifiseer is met betrekking tot 'n orde nie. Hierdie groot familie bestaan hoofsaaklik uit kruidagtige plante en kom oor die hele wêreld voor. Van die bekende tuinplante van die familie is die Heliotroop, en die Vergeet-my-nietjie. Die plante dra dikwels blou blomme en die blare is byna altyd grof en harig. Daar hoort 2000 spesies tot die familie wêreldwyd. Daar kom ongeveer 15 genera, wat 80 spesies verteenwoordig, van die familie in Suid-Afrika voor. Slegs twee genera se lede bereik boomgrootte: Ehretia en Cordia wat ongeveer 10 spesies verteenwoordig.
Spesies
Van die Suid-Afrikaanse spesies is:
Tlaxcala
Tlaxcala (uitgespreek [tɬa(k)sˈkala]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.
Caesionidae
Genera
Die volgende genera en gepaardgaande spesies word aan die Suid-Afrikaanse kus gevind:
Sofia Hellqvist
Prinses Sofia, Hertogin van Värmland, (gebore Sofia Kristina Hellqvist; 6 Desember 1984) is 'n lid van die koninklike familie. Voor haar huwelik met prins Carl Philip van Swede in 2015, was sy 'n glansmodel en 'n werklikheidstelevisie-deelnemer. Hulle het twee kinders, prins Alexander en prins Gabriel, wat onderskeidelik vyfde en sesde in lyn tot die Sweedse troon is.
Viking-program
Die Viking-program bestaan uit twee ruimtetuie, Viking 1 en Viking 2, wat na Mars gestuur is. Elk van die twee ruimtetuie het bestaan uit twee gedeeltes: die wenteltuig wat om Mars moes bly wentel en foto's neem en die landingstuig wat ontwerp is die planeet se oppervlakte te ondersoek. Die wenteltuie het ook as kommunikasie herhalerstasies gedien vir die twee landingsvoertuie nadat hulle die oppervlakte van Mars bereik het.
Die Viking-program het gegroei uit NASA se vroeë, meer ambisieuse Voyager Mars-program wat later gekanselleer is. Laasgenoemde was vervang met die bekende Voyager-program wat Voyager 1 en Voyager 2 insluit. Viking 1 is gelanseer op 20 Augustus 1975 en Viking 2 op 9 September 1975. Beide is gelanseer met die Titan IIIE vuurpyl wat die Centaur as 'n fase twee vuurpyl gebruik het. Viking 1 het in 'n wentelbaan om Mars gegaan op 19 Junie 1976 en Viking 2 op 7 Augustus 1976. Die twee ruimtetuie, nog steeds aan mekaar gekoppel, wentel om Mars vir langer as 'n maand en stuur gedurende die tyd beelde na die aarde sodat geskikte landingsareas uitgesoek kan word. Die tweeruimtetuie ontkoppel en die landingstuie dring Mars se atmosfeer binne en doen 'n sagte landing op die gekose landings gebiede. Viking 1 het op 20 Julie 1976 geland en Viking 2 op 3 September. Die wenteltuie het aan hou wentel om Mars, foto's geneem en ander wetenskaplike toetse uitgevoer terwyl die landingstuie meetinstrumente op Mars se oppervlakte ontplooi het.
Die projek het ongeveer VS $1 biljoen in 1970 gekos, die ekwivalent van ongeveer $5 biljoen in 1970. Die program word as suksesvol beskou en word ook beskou as die program wat die meeste inhoud tot die inligting oor Mars tussen laat 1990 en die vroeë 2000's bygedra het.
Hugh Dancy
Hugh Dancy (gebore 19 Junie 1975) is 'n Engelse akteur. Hy is bekend vir sy rolle in die rolprente Ella Enchanted (2004), Adam (2009), en Martha Marcy May Marlene (2011), en in die televisiereeks Hannibal (2013).
Paarlshoop
Paarlshoop is 'n voorstad van Johannesburg, sowat 4 km wes van die stadsaal geleë. In die noorde grens dit aan Langlaagte en in die noordooste aan Homestead Park. Die naam is afgelei van die nedersetting Paarlshoop, die oudste privaat dorpsgebied aan die Rand.
Geskiedenis
Paarlshoop die voorstad se naam is indirek ontleen aan die Bolandse dorp die Paarl, maar meer direk aan Paarlkamp, saam met Ferreiraskamp op die plaas Turffontein en Meyerskamp (later Natalkamp genoem) op die plaas Doornfontein, een van die drie vroegste delwerskampe aan die Witwatersrand. Paarlkamp het ook as Afrikanerkamp bekendgestaan vanweë die teenwoordigheid van so baie Afrikaners (in die GRA-sin van die woord) van die Paarl en omgewing. Die kamp is aangelê op die plaas Langlaagte, waarop die hoofgoudrif in Junie 1886 ontdek is.
Toe fortuinsoekers en avonturiers daarna uit alle rigtings op die goudveld toesak, het ’n aantal manne van die Paarl, onder wie ds. S.J. du Toit, die Paarl-Pretoriagoudmynmaatskappy gevorm. Op 23 Oktober 1886 het D.F. du Toit en H.J. Schoeman namens die Paarl-Pretoriamaatskappy by die regering toestemming gevra om 'n dorp uit te lê op die gedeelte van die plaas Langlaagte wat hulle op 26 September 1886 vir £5 000 by G.C. Oosthuizen gekoop het.
Omdat die standplase uitgemeet is op die gedeeltes van die plaas wat as werfregte vir landboudoeleindes uitgehou is – kragtens artikel 20 van Wet nr. 8, 1885 – sou dit nie inbreuk op die mynbouaktiwiteite maak nie. Uit die brief waarin hulle aansoek gedoen het, blyk dit duidelik dat die standplase reeds voor 23 Oktober deur W.H. Auret Pritchard opgemeet is. Die staatsekretaris het geantwoord dat die regering met die uitgee van standplase niks te maak het nie aangesien dit grond was wat privaat uitgehou is en dus nie onder die bepalings van die Goudwet geval het nie. Aangesien hierdie standplase op ongeproklameerde grond uitgemeet is, was hulle streng gesproke erwe en nie standplase nie.
Op 16 Januarie 1887 het die afslaersfirma H.J. Morkel en W.M. du Toit die standplase per openbare veiling verkoop. So het die dorpie bekend as Paarlshoop – afgelei van "die hoop van die Paarl" – tot stand gekom met 'n sterk Afrikaanse element. Paarsloohoop was die eerste dorp wat op die Rand aangelê is aangesien die standplase voor Randjeslaagte opgemeet is. So het dit gebeur dat dit eintlik Afrkaners was – en daarby lede van die GRA – wat die eerste dorp op die Witwatersrand uitgelê het.